4. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ, ΟΙΚΟΝΟΜΙΚΩΝ,  ΕΘΝ. ΟΙΚΟΝΟΜΙΑΣ ΚΑΙ ΕΦΟΔΙΑΣΜΟΥ Αριθ. 139611 της 11/14 Ιουν. 1949 Περί της επιβαλλομένης εισφοράς επί των εκ του Εξωτερικού εισαγομένων ειδών. Έχοντες υπ’ όψιν τας διατάξεις 1)του άρθρου 1 του Α.Ν. 2254/40 "περί αντικαταστάσεως του άρθρ.18 του Α.Ν. 1960/1939 "περί ρυθμίσεως του εισαγωγικού και εξαγωγικού εμπορίου, 2)του άρθρ.7 του Ν.Δ. 7-9/12/47 "περί τροποποιήσεως και συμπληρώσεως διατάξεων φορολογικών τινων νόμων" και 3)των άρθρ.13 και 18 του Ν.Δ. 666/1948 "περί συστάσεως Υπουργείου Εφοδιασμού και Διανομών", αποφασίζομεν. Η υπό του Υπουργού Εφοδιασμού και Διανομών εν τη ασκήσει των αρμοδιοτήτων αυτού κατά τας διατάξεις του Ν.Δ. 666/1948 "περί συστάσεως Υπουργείου Εφοδιασμού και Διανομών" ή άλλου αρμοδίου ή των οικείων επιτροπών κοστολογήσεως επιφερομένη προσαύξησις επί της αξίας (του κόστους) των εκ της αλλοδαπής εισαγομένων ειδών δια τον καθορισμόν της τιμής διαθέσεώς των (εις την κατανάλωσιν) αποτελεί εισφοράν υπέρ του Δημοσίου. Το ύψος της άνω εισφοράς καθορίζεται εφεξής εν εκάστη συγκεκριμένη περιπτώσει δι’ αποφάσεως ημών προκαλουμένης υπό των αρμοδίων κατά τας ισχούσας διατάξεις Υπηρεσιών. 